पूर्व पश्चिम राजमार्ग अन्तरगत बर्दघाट दाउन्ने सडक खण्डको पहिरो भन्दा १०० मिटर पूर्वमा ट्रक दुर्घटना हुदा ट्रक चालक मोरङ का अन्दाजी ३५बर्षका डिल्ली प्रसाद पोखरेलको मृत्यु भएको छ । पूर्व बाट पश्चिम तर्फ आउदै गरेको ना ४ ख १८२४ नम्बरको ट्रक अचानक ब्रेक फेल हुदा सडकमै पल्टिएको थियो । ट्रक पल्टिदा च्यापिएर चालक पोखरेलको मृत्यु भएको बर्दघाट ईलाका प्रहरी कार्यालयका प्रहरी निरिक्षक टेक बहादुर रावतले जानकारी दिनुभयो । ट्रक भित्र च्यापिएका पोखरेलको सवलाई करिव २ घण्टा लगाएर क्रेनको सहायताले बाहिर निकालिएको थियो । दुर्घटनामा ट्रकका सहचालक उदयपुरका बर्ष १६ का रोशन विष्ट हाम फालेर बांच्न सफल भएका छन् ।
